**ECHANTIYON LÈT PARAN POU AKOMODASYON FSA ELL**

Chè Paran:

Nan dat \_\_\_\_\_\_\_\_\_\_\_\_\_\_\_\_\_\_\_\_\_, pitit ou a pral patisipe nan administrasyon ‘‘Florida Standards Assessments (FSA)’’ (Evalyasyon Estanda Florid).

Akoz pitit ou a ap resevwa sèvis ‘‘English for Speakers of Other Languages (ESOL)’’ (Anglè pou Moun ki Pale Lòt Lang), li gen dwa pou kèk akomodasyon lè l ap pran egzamen FSA a. Yo ap bay pitit ou a akomodayson ki pi apwopriye pou bezwen li.

Akomodasyon pou “English Language Learners (ELL)” (Moun ki ap Aprann Pale Anglè) ki ap suiv yo aplike pou FSA:

1. Yo ka bay elèv yo plis tan si sa nesesè pou yo fini egzamen yo. Sepandan, elèv yo dwe fini chak sesyon nan FSA a nan yon sèl jou lekòl. Yo pa dwe pèmèt elèv yo kontinye yon sesyon egzamen yo te deja kòmanse yon jou pou yo fini l nan yon lòt jou.

2. Yo ka bay elèv yo aksè a yon diksyonè “English-to-heritage language/heritage language-to-English” (Anglè-a-lang eritaj/Lang eritaj-a-Anglè). Elèv ELL yo ap deja abitye ak diksyonè konsa akoz disponiblite regilye yo nan anviwònman edikatif yo. Yo pa dwe ba yo yon diksyonè ki ekri sèlman nan lang eritaj la oubyen ann Anglè.

3. Yo ka ofri elèv yo opòtinite pou yo fè egzamen an nan yon chanm separe ak pwofesè ESOL oubyen lang eritaj la ki ap aji kòm moun ki ap administre egzamen an.

4. Pwofesè ESOL oubyen lang eritaj la ka reponn kesyon elèv yo sou direksyon jeneral egzamen an nan lang eritaj la.

5. Pou egzamen matematik ak syans yo, pwofesè ESOL oubyen lang eritaj la ka reponn kesyon espesifik sou yon mo oubyen yon fraz ki ka konfonn elèv la akoz konpetans li ki limite nan Anglè men yo entèdi pou yo bay asistans ki ka ede elèv la rezoud kesyon egzamen matematik ak syans yo.

6. Pou egzamen lekti ak redaksyon, pwofesè ESOL oubyen lang eritaj la ka reponn kesyon espesifik sou yon mo oubyen yon fraz ki ka konfonn elèv la akoz konpetans li ki limite nan Anglè men yo entèdi pou bay asistans ki ka ede elèv la pwodui, korije, oubyen modifye repons yo. Yo pa dwe entèprete sa kòm pèmisyon pou fè prezantasyon oral nan sijè redaksyon, atik, ak chwa repons nan lang Anglè oubyen lang eritaj elèv la.

7. Pou egzamen lekti ak redaksyon, pwofesè ESOL oubyen lang eritaj la entèdi pou reponn kesyon elèv la sou mo oubyen fraz nan tèks lekti ak redaksyon yo.

Si w gen nenpòt kesyon sou egzamen an oubyen sou akomodasyon sa yo, silvouplè kontakte lekòl la.

Sensèman,